Document ID: 32006R0576

KOMMISSIONENS FORORDNING (EF) Nr. 576/2006
af 7. april 2006
om ændring af forordning (EF) nr. 1433/2003 om gennemførelsesbestemmelser til Rådets forordning (EF) nr. 2200/96 for så vidt angår driftsfonde, driftsprogrammer og finansiel støtte
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 48, og
ud fra følgende betragtninger:
(1)
I bilag I, stk. 2, til Kommissionens forordning (EF) nr. 1433/2003 (2) er det fastsat, at specifikke omkostninger for økologisk, integreret eller forsøgsmæssig produktion, økologiske plantebeskyttelsesmidler, miljøforanstaltninger, herunder omkostninger ved miljøvenlig håndtering af emballage, og kvalitetsforbedringsforanstaltninger, herunder certificeret mycelium og certificerede planter og frø af kategorierne »basisfrø« og »certificerede frø«, kan betragtes som frivillige støtteberettigede foranstaltninger for driftsprogrammer med en varighed pr. foranstaltning på højst ti år.
(2)
Erfaringerne viser, at disse foranstaltninger i høj grad er blevet udnyttet af producentorganisationer i de fleste medlemsstater. Disse producentorganisationer har derved fuldt ud taget højde for miljø- og kvalitetshensyn i deres driftsprogrammer. Den nuværende frist på ti år pr. foranstaltning bør derfor afskaffes.
(3)
Forordning (EF) nr. 1433/2003 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Indledningen til stk. 2, første afsnit, i bilag I til forordning (EF) nr. 1433/2003 affattes således:
»2.
Specifikke omkostninger for:«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2006.

Labels: 17
19
5
20
6
15